وەڕێەوبەرایەتیەگە لە بەیاننامەیگ رەسیە ئاژانس شەفەق نیوز راگەیان، ئمڕوو جومعە ئاسمان ناوچەیل هەرێم کوردستان ئەورە و لە سەرانسەر هەرێم واران وارێد و تاقمەجاریگ وارانەگە رفتەو بوود و بەڵاچەیش ها وەگەردیا و مەزەنەکریەد وارین لە دهۆک زیاتر بوود و لە ناوچە کویەیل ئەو ناوچە وەفریش بوارێد.
راگەیانیش، هاتی لەبڕیگ ناوچە تووز و خوەڵ وە ئاسمانەو بەرزەوبوود و پلەی گەرما وەشیوەی وەرچەوەیگ داوەزێد.
‏کەشناسی ئەوەش خستەڕوی سوو شەممە ناوچەیل هەرێم وەگشتی نیمچە ئەورە لە بڕیگ ناوچە ئاڵشتبوود ئەرا ئەور تەواویگ هاتی پرزە واران بوارێد.
کەشناسی وەیجویرە مەزەنەی پلەی گەرما‌ کەێد:
هەولێر ١٤پلەی سەدی.
سلێمانی ١٣پلەی سەدی.
دهۆک ٩ پلەی سەدی.
کەرکوک ١٨ پلەی سەدی.
هەڵەبجە ١٦ پلەی سەدی.
زاخۆ ٩ پلەی سەدی.
سۆران ١١ پلەی سەدی.
گەرمیان ٢١ پلەی سەدی.
